《送方二敬之北游》
明代·吴世忠

新制貂裘称体轻，试装宝剑已雄鸣。
黄河至后无舟渡，独跨骅骝冰上行。

作者简介：江西金溪人，字懋贞。弘治三年进士。授兵科给事中。请恤建文朝殉难诸臣，制止外戚张鹤龄家与民争地，皆不听。奉命勘大同边备，还言军官无状、士卒困苦及巡抚刘等罪，亦不能尽用。迁吏科左给事中，擢湖广参议，坐事降山东佥事。正德间官至右佥都御史，巡抚延绥，引疾归。